rejauldu/bengali-wikipedia huggingface dataset:
জন ডিক্সন লিন্ডসে (; জন্ম: ৮ সেপ্টেম্বর, ১৯০৮ - মৃত্যু: ৩১ আগস্ট, ১৯৯০) কেপ প্রদেশের বার্কলি ইস্ট এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪৭ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে নর্থ ইস্টার্ন ট্রান্সভাল ও ট্রান্সভাল দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং করতেন জনি লিন্ডসে।   প্রথম-শ্রেণীর ক্রিকেট  ১৯৩৩-৩৪ মৌসুম থেকে ১৯৪৮-৪৯ মৌসুম পর্যন্ত জনি লিন্ডসে’র প্রথম-শ্রেণীর খেলোয়াড়ী জীবন চলমান ছিল। কিছুটা কার্যকরী উইকেট-রক্ষক হিসেবে পরিচিতি লাভ করেন। তার খেলোয়াড়ী জীবন আসা-যাওয়ার পালায় অবস্থান করতো।  ১৯৩৩ সালে প্রথম-শ্রেণীর ক্রিকেটে অভিষেক হলেও ১৯৩৭-৩৮ মৌসুমের পূর্ব-পর্যন্ত আর খেলায় অংশ নিতে পারেননি। এটিই যুদ্ধ পূর্বকালে পূর্ণাঙ্গ সময়ের জন্যে অংশ নিতে পেরেছিলেন। যুদ্ধের পর ১৯৪৬-৪৭ মৌসুমে ৩৮ বছর বয়সে বেশ ভালো খেলেন।  ১৯৩৭-৩৮ মৌসুমে নর্থ ইস্টার্ন ট্রান্সভাল দল প্রথমবারের মতো কারি কাপে অংশ নেয়। এ পর্যায়ে তিনি দলের অধিনায়কের দায়িত্বে ছিলেন।   আন্তর্জাতিক ক্রিকেট  সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন জনি লিন্ডসে। সবগুলো টেস্টই ইংল্যান্ডের বিপক্ষে খেলেছিলেন তিনি। ৭ জুন, ১৯৪৭ তারিখে নটিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৫ জুলাই, ১৯৪৭ তারিখে ম্যানচেস্টারে একই দলের বিপক্ষে সর্বশেষ টেস্টে অংশ নেন তিনি।  ঘরোয়া ক্রিকেটে সুন্দর খেলার স্বীকৃতিস্বরূপ ১৯৪৭ সালে ইংল্যান্ড গমনার্থে দলের প্রথম পছন্দের উইকেট-রক্ষক হিসেবে অন্তর্ভুক্ত হন। এ সফরের শুরুরদিকে পোতানো উইকেটে বেশ দক্ষতার সাথে বল গ্লাভসবন্দী করেছিলেন। তবে, তৃতীয় টেস্টে দলের শোচনীয় পরাজয়ের ফলে তাকে দলের বাইরে অবস্থান করতে হয়। সব মিলিয়ে ঐ গ্রীষ্মে ২৭টি ডিসমিসাল ঘটাতে পেরেছিলেন।  এরপর, ১৯৪৮-৪৯ মৌসুমে ক্রিকেট খেলা থেকে অবসর গ্রহণের পূর্বে মাত্র তিনটি প্রথম-শ্রেণীর খেলায় অংশ নিয়েছিলেন। সবেশষ খেলায় নর্থ ইস্টার্ন ট্রান্সভাল দলের সদস্যরূপে সফররত এমসিসি দলের বিপক্ষে কেলেন। ঐ খেলায় ডেনিস কম্পটন ১৮১ মিনিটে ৩০০ রান তুলেন। এমসিসি দল ৪৮৪/৪ তুললেও তিনি কোন বাই রান দেননি।   ব্যক্তিগত জীবন  ব্যক্তিগত জীবনে বিবাহিত ছিলেন। তার পুত্র ডেনিস লিন্ডসে দক্ষিণ আফ্রিকার পক্ষে টেস্ট ক্রিকেটে অংশ নিয়েছেন ও কাকা এনভি লিন্ডসে প্রথম-শ্রেণীর ক্রিকেটে অংশ নিয়েছেন।  ৩১ আগস্ট, ১৯৯০ তারিখে ৮১ বছর বয়সে ট্রান্সভালের বেনোনি এলাকায় জনি লিন্ডসে’র দেহাবসান ঘটে।   তথ্যসূত্র    আরও দেখুন   টনি হ্যারিস  লিন্ডসে ক্লাইন  কোয়াজুলু-নাটাল ক্রিকেট দল  দক্ষিণ আফ্রিকান টেস্ট ক্রিকেটারদের তালিকা  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ       বিষয়শ্রেণী:১৯০৮-এ জন্ম বিষয়শ্রেণী:১৯৯০-এ মৃত্যু বিষয়শ্রেণী:গটেংয়ের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:নর্দার্নসের ক্রিকেটার বিষয়শ্রেণী:ব্রিটিশ বংশোদ্ভূত দক্ষিণ আফ্রিকান ব্যক্তি বিষয়শ্রেণী:উইকেট-রক্ষক
বৈকুন্ঠপুর () ভারতের ছত্তিসগড় রাজ্যের করিয়া জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫২৯ মিটার (১৭৩৫ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে বৈকুন্ঠপুর শহরের জনসংখ্যা হল ১০,০৭৬ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে বৈকুন্ঠপুর এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর
বালাগঞ্জ বাংলাদেশের সিলেট জেলার অন্তর্গত একটি উপজেলা। বাংলাদেশের মুক্তিযুদ্ধের প্রধান সেনাপতি আতাউল গনি ওসমানীর পৈতৃক নিবাস বালাগঞ্জ উপজেলার দয়ামীর গ্রামে। তার পূর্বপুরুষরা কলকাতা থেকে এখানে এসেছিল   অবস্থান ও আয়তন  এই উপজেলার উত্তরে দক্ষিণ সুরমা উপজেলা দক্ষিণে মৌলভীবাজার সদর উপজেলা ও রাজনগর উপজেলা, পূর্বে ফেঞ্চুগঞ্জ উপজেলা, পশ্চিমে ওসমানীনগর উপজেলা।   প্রশাসনিক এলাকা  বালাগঞ্জ উপজেলায় বর্তমানে ৬টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বালাগঞ্জ থানার আওতাধীন।  ইউনিয়নসমূহ:  ১নং কুশিয়ারা বাজার   ২নং বোয়ালজুড়  ৩নং দেওয়ানবাজার  ৪নং আজিজপুর  ৫নং বালাগঞ্জ  ৬নং ওসমানীগঞ্জ   ইতিহাস  বর্তমান বালাগঞ্জ, ফেঞ্চুগঞ্জ এবং রাজনগর উপজেলা নিয়ে ১৮৮২ সালে বালাগঞ্জ থানা গঠিত হয়। ১৯২২ সালে বর্তমান বালাগঞ্জ ও ওসমানীনগর উপজেলা এলাকা নিয়ে বালাগঞ্জ থানা পূণর্গঠিত হয়। পরবর্তীকালে ৭ নভেম্বর, ১৯৮২ খ্রিঃ তারিখে বালাগঞ্জ থানা আপগ্রেডেড হয় এবং বালাগঞ্জ উপজেলায় রূপান্তরিত হয়। মুক্তিযুদ্ধ চলাকালীন সময় ৬ মে ১৯৭১ পাকবাহিনী ইলাশপুরে গণহত্যা চালায় এবং আদিত্যপুরে ৩৬ জনকে হত্যা করে। শেরপুর ও সাদীপুরে বড় ধরনের দুটি যুদ্ধ হয়। পাকবাহিনী পরাজিত হয়।০২ জুন, ২০১৪ তারিখে নিকারের ১০৯তম সভায় সিলেট জেলার বালাগঞ্জ উপজেলার  ৮টি ইউনিয়ন নিয়ে  ওসমানীনগর উপজেলা  নামে পৃথক একটি  উপজেলা গঠন করা হয়।   নামকরণ  ‘বালাগঞ্জ’ এর আদি নাম ছিল ‘কুশিয়ারকূল’ যা এখানকার প্রধান নদী কুশিয়ারা’র পারে। পরবর্তীকালে এখানে গড়ে ওঠা মদন মোহন জিউ আশ্রমের প্রভাবে নাম পরিবর্তীত হয়ে মদনগঞ্জ। মদন মোহন জিউ আশ্রমের সেবায়িতগণ হাতে প্রচুর পরিমাণে ‘বালা’ পরতেন এবং এর ফলে এখানে বিপুল পরিমাণে ‘বালা’ কেনা-বেচা হত বলেই বালাগঞ্জ নামকরণ হয়।   জনসংখ্যা  মোট- ৩২০২২৭ জন। পুরুষ- ১৫৭৯৭৫ জন, মহিলা- ১৬২২৫২ জন।  (২০১১ সালের আদমশুমারী অনুযায়ী)  মোট ভোটার সংখ্যা- ১,৯৭,৭৮৩ জন।   শিক্ষার হার ও শিক্ষা প্রতিষ্ঠান  শিক্ষার হার -  ৪৭.৮৫%।  শিক্ষা প্রতিষ্ঠান-   কলেজ ৫,   মাধ্যমিক বিদ্যালয় ২৫,   প্রাথমিক বিদ্যালয় ১৪৩,   কমিউনিটি বিদ্যালয় ২৭,   মাদ্রাসা ২০।  উল্লেখযোগ্য শিক্ষা প্রতিষ্ঠান:  জামিয়া ইসলামিয়া হুসাইনিয়া গহরপুর (১৯৫৭)  শরৎ সুন্দরী উচ্চ বিদ্যালয় (১৮৮৬),   মঙ্গলচন্ডী নিশিকান্ত উচ্চ বিদ্যালয় (১৮৮৭),   নবগ্রাম হাজী মোঃ ছাইম উচ্চ বিদ্যালয় (১৯২৮),   সদরুন্নেছা উচ্চ বিদ্যালয় (১৯২৯)।  বালাগঞ্জ সরকারি ডি.এন. উচ্চ বিদ্যালয়।   স্বাস্থ্যকেন্দ্র ও এনজিও    উপস্বাস্থ্য কেন্দ্র- ৬টি,    ইউনিয়ন স্বাস্থ্য ও পরিবার কল্যাণ কেন্দ্র- ৬টি,   পরিবার পরিকল্পনা কেন্দ্র- ৭টি,   কমিউনিটি ক্লিনিক -২৩টি,   ক্লিনিক -৮টি,   পশু চিকিৎসা কেন্দ্র -৪টি।  এনজিও - ব্র্যাক, কেয়ার।   দর্শনীয় স্থান    দয়ামীরে মুক্তিযুদ্ধে মুক্তিবাহিনীর প্রধান সেনাপতি এম.এ জি ওসমানীর পৈতৃক বাড়ি;   কুশিয়ারা নদী; গৌরাঙ্গ মহাপ্রভুর আখড়া; নগেন্দ্রদাশ চৌধুরীর বাড়ির ভগ্নাবশেষ; চন্দ্রনাথ শর্মার মন্দির; গিরিশ চন্দ্র রায়ের বাড়ি।   উল্লেখযোগ্য ব্যক্তিত্ব   শায়খুল হাদিস আল্লামা নূর উদ্দিন গহরপুরী , (১৯২৪-২০০৫) একজন খ্যাতিমান আলেম, সমাজ সংস্কারক লেখক ও হাদিস বিশারদ ও রাজনৈতিক।  রাজা গিরিশ চন্দ্র রায় - এম সি সহ একাধিক কলেজ ও স্কুলের প্রতিষ্ঠাতা  আতাউল গণি ওসমানী- মুক্তিযুদ্ধের সর্বাধিনায়ক।   আরও দেখুন   সিলেট জেলা;  সিলেট বিভাগ;  বাংলাদেশের উপজেলাসমূহ।   তথ্যসূত্র   বহিঃসংযোগ   প্রাতিষ্ঠানিক ওয়েবসাইট - বাংলাদেশ জাতীয় তথ্য বাতায়ন।  বিষয়শ্রেণী:বালাগঞ্জ উপজেলা বিষয়শ্রেণী:সিলেট জেলার উপজেলা
সমুদ্রগড় রেলওয়ে স্টেশন হল পূর্ব রেল জোনের ব্যান্ডেল কাটোয়া রেলপথের একটি রেলওয়ে স্টেশন। ভারতের পশ্চিমবঙ্গ রাজ্যের পূর্ব বর্ধমান জেলার অন্তর্গত স্টেশনটি সমুদ্রগড় এবং পার্শ্ববর্তী এলাকায় রেল পরিষেবা প্রদান করে। যাত্রী ট্রেন (প্যাসেঞ্জার) ট্রেনগুলি রেলওয়ে স্টেশনের উপর দিয়ে যায়।   ইতিহাস  প্রাথমিকভাবে ইস্টার্ন বেঙ্গল রেলওয়ের অন্তর্গত কলকাতা (শিয়ালদহ)-কুষ্টিয়া রেলপথ ১৮৬২ সালে যাত্রী পরিবহনের জন্য খোলা হয়েছিল। হুগলি - কাটোয়া  শাখা রেলপথ ১৯১৩ সালে হাওড়া শাখার একটি সম্প্রসারিত অংশ হিসেবে প্রতিষ্ঠিত হয়েছিল। ১৯৯৪ - ৯৬ সালের মধ্যে এই শাখাটি বৈদ্যুতিক ট্রেন চলার উপযুক্ত করা হয়। এই স্টেশনটি পরে যাত্রীদের সুবিধার জন্য করা হয়।  অবস্থান সমুদ্রগড় রেলওয়ে স্টেশন পশ্চিমবঙ্গের পূর্ব বর্ধমান জেলায়  অবস্থিত। হাওড়া-ব্যান্ডেল-নবদ্বীপ ধাম- কাটোয়া-নিউ জলপাইগুড়ি মধ্য দিয়ে রেলপথটি অগ্রসর হয়েছে। স্টেশন শিয়ালদহ রেলওয়ে স্টেশন থেকে ১০৫ কিলোমিটার ও হাওড়া থেকে ৯৭ কিমি দুরে অবস্থিত এবং ব্যান্ডেল থেকে ৫২ কিমি দূরে পূর্ব বর্ধমান জেলায় অবস্থিত।   পরিকাঠামো  দ্বৈত রেল ট্র্যাক স্থাপন করার পর রেলওয়ে স্টেশনে ৪ টি প্ল্যাটফর্ম রয়েছে।   বৈদ্যুতিকীকরণ  কাটোয়া-ব্যান্ডেল বিভাগকে ১৯৯৪-১৯৯৬ সালে বিদ্যুতায়িত করা হয়েছে। তথ্যসূত্র  বহিঃসংযোগ  বিষয়শ্রেণী:পূর্ব বর্ধমান জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:হাওড়া রেলওয়ে বিভাগ
তেজবন্ত সিং একজন ভারতীয় রাজনীতিবিদ এবং ভারতীয় জনতা পার্টির সদস্য ছিলেন। তেজবন্ত সিং কিন্নর জেলার কিন্নৌর আসন থেকে হিমাচল প্রদেশ বিধানসভার সদস্য নির্বাচিত হয়েছিলেন। PM Modi's visit comes as pleasant surprise to tribalsMy NetaSitting and previous MLAs from Kinnaur Assembly Constituency   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:হিমাচল প্রদেশের ভারতীয় জনতা পার্টির রাজনীতিবিদ বিষয়শ্রেণী:হিমাচল প্রদেশ বিধানসভার সদস্য ২০০৭-২০১২ বিষয়শ্রেণী:হিমাচল প্রদেশ বিধানসভার স্পিকার
চার্লস টার্নার (১৩ জুন ১৮০৩ - ১৫ অক্টোবর ১৮৭৫) একজন ব্রিটিশ ব্যবসায়ী এবং রক্ষণশীল রাজনীতিবিদ ছিলেন।  তিনি ছিলেন ইয়র্কশায়ারের হুল শহরের একজন ব্যবসায়ী রাল্ফ টার্নারের ছেলে। তিনি ইস্ট ইন্ডিয়া কোম্পানির ব্যবসায়ী হিসেবে লিভারপুলে ব্যবসায় প্রবেশ করেন। পরবর্তীকালে তিনি ব্রিটিশ জাহাজ মালিক কোম্পানি এবং রয়্যাল ইন্স্যুরেন্স কোম্পানির চেয়ারম্যান এবং গ্রেট নর্দার্ন রেলওয়ের একজন পরিচালক হন। ১৮৫১ - ১৮৬১ সাল পর্যন্ত তিনি মার্সি ডকস এবং হারবার বোর্ডের চেয়ারম্যান ছিলেন। তিনি ল্যাঙ্কাস্টারের কাউন্টি প্যালাটাইন এবং লিভারপুলের বরোতে শান্তির বিচারক হিসেবে নিযুক্ত হন এবং কাউন্টির একজন ডেপুটি লেফটেন্যান্ট ছিলেন।  রাজনৈতিকভাবে, টার্নার একজন রক্ষণশীল ছিলেন এবং ১৮৫২ সালের জুলাই মাসে উইলিয়াম ফোর্বস ম্যাকেঞ্জির সাথে লিভারপুলের দুই সংসদ সদস্যের একজন নির্বাচিত হন। যাইহোক, দুই পরাজিত লিবারেল প্রার্থী ফলাফল প্রতিদ্বন্দ্বিতা করে একটি নির্বাচনী পিটিশন জারি করেন। পরবর্তী আদালতের কার্যক্রমে দুই পুরুষ নির্বাচনী এজেন্টকে ঘুষ ও চিকিৎসার দায়ে দোষী সাব্যস্ত করা হয়। ১৮৫৩ সালের ২১ জুন টার্নার এবং ম্যাকেঞ্জির নির্বাচন বাতিল ঘোষণা করা হয়। টার্নারকে ১৮৫৭ সালের পরবর্তী সাধারণ নির্বাচনে লিভারপুলের জন্য রক্ষণশীল প্রার্থী হিসেবে আবার নির্বাচিত করা হয়, কিন্তু তিনি ব্যর্থ হন।  টার্নারকে ১৮৬১ সালে কমন্সে ফিরে আসতে হয়েছিল। ১৯৯৬ সালে সাউথ ল্যাঙ্কাশায়ারের বিদ্যমান নির্বাচনী এলাকার প্রতিনিধিত্ব দুই থেকে তিনজন পার্লামেন্ট সদস্য করা হয়। টার্নারকে কনজারভেটিভদের জন্য আসনটিতে প্রতিদ্বন্দ্বিতা করার জন্য মনোনীত করা হয়েছিল। তার মনোনয়ন বক্তৃতায়, তিনি গির্জা ও রাষ্ট্রের বিচ্ছেদ এবং গোপন ব্যালটের মাধ্যমে নির্বাচনের বিরোধিতা করেন। ১৭ আগস্ট উপ-নির্বাচন অনুষ্ঠিত হয় এবং টার্নার তার লিবারেল প্রতিপক্ষকে ৮৩৪ ভোটের সংখ্যাগরিষ্ঠতায় পরাজিত করেন। ১৮৬৫ সালের পরবর্তী সাধারণ নির্বাচনে তিনি আসনটি দখল করেন।  সংস্কার আইন ১৮৬৭ দক্ষিণ ল্যাঙ্কাশায়ার নির্বাচনী এলাকা বিলুপ্ত করেছে। ১৮৬৮ সালে পরবর্তী সাধারণ নির্বাচন অনুষ্ঠিত হলে, টার্নার দক্ষিণ পশ্চিম ল্যাঙ্কাশায়ারের নতুন আসনের জন্য দুই সদস্যের একজন হিসেবে নির্বাচিত হন, ১৮৭৪ সালে এটি অনুষ্ঠিত হয়। মৃত্যুর আগ পর্যন্ত তিনি এমপি ছিলেন।  ১৮৪৩ সালে টার্নার মেল্টন, ইয়র্কশায়ারের অ্যান হুইটেকারকে বিয়ে করেন এবং তাদের একটি ছেলে ছিল। ১৮৭৫ সালে, তিনি অসুস্থ হয়ে পড়েন এবং এটি ব্যাপকভাবে আশা করা হয়েছিল যে তিনি সংসদ থেকে অবসর নেবেন। এটি করার আগেই তিনি লিভারপুলের ডিঙ্গলে তার বাসভবনে ৭২ বছর বয়সে মারা যান।   তথ্যসূত্র   বিষয়শ্রেণী:লিভারপুলের যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:যুক্তরাজ্যের সংসদ সদস্য ১৮৬৫-১৮৬৮ বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:যুক্তরাজ্যের সংসদ সদস্য ১৮৫২-১৮৫৭ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৮৭৫-এ মৃত্যু বিষয়শ্রেণী:১৮০৩-এ জন্ম
150px|right|  ইরাকি রন্ধনশৈলী বা মেসোপটেমীয় রন্ধনশৈলীর ইতিহাস দশহাজার বছরের পুরাতন। সুমেরীয়, আক্কাডীয়, ব্যবলনীয়, আসারীয় এবং প্রাচীন পারস্যের হাত ধরে এই রন্ধনশৈলী গড়ে উঠেছে। ইরাকের প্রাচীন ধ্বংসাবশেষে প্রাপ্ত শিলালিপি থেকে জানা যায় উৎসবের সময়ে মন্দিরে খাবার প্রস্তুত করার প্রণালী। একে পৃথিবীর প্রথম রান্নারবই বলা হয়। প্রাচীন ইরাক বা মেসোপটেমিয়া ছিলো সমৃদ্ধ সভ্যতার নিবাস। রন্ধনশিল্পসহ জ্ঞানের সকল শাখায় তারা সমৃদ্ধি অর্জন করেছিলো। ইসলামের স্বর্ণযুগে বাগদাদ আব্বাসীয় খিলাফাতের রাজধানী হওয়ায় ইরাকি রান্না এর সর্বোচ্চ শিখরে উঠতে সক্ষম হয়। বর্তমানের ইরানি রন্ধনশিল্পে এর দৃঢ় প্রভাব রয়েছে গেছে। পাশাপাশি পার্শ্ববর্তী ইরান, তুর্কী, সিরিয়া অঞ্চলের রন্ধন ঐতিহ্যের প্রভাব আছে।      বিস্তারিত
সন্তোষ মাধবন (০৭ জুন ১৯৬০- ০৬ মার্চ ২০২৪), অমৃতা চৈথান্যা নামেও পরিচিত, ছিলেন একজন ভারতীয় গডম্যান।   জীবনী  সংযুক্ত আরব আমিরাতে প্রতারণার অভিযোগে মাধবনকে ২০০৪ সাল থেকে ইন্টারপোল খুঁজছিল। দুবাইয়ে বসবাসকারী ভারতীয় মহিলা সেরাফিন এডউইন ২০০২ সালে তার বিরুদ্ধে চার লাখ দিরহাম প্রতারণা করার অভিযোগ করেছিলেন। প্রতারণার অভিযোগে ১৮ মে, ২০০৮ তারিখে কোচিনের কাছে তাকে গ্রেপ্তার করা হয়েছিল।  মাধবনকে পেডোফিলিয়ার জন্য দোষী সাব্যস্ত করা হয়েছিল এবং তার ট্রাস্ট সানথিরম দ্বারা পরিচালিত একটি শিশু আশ্রমে অপ্রাপ্তবয়স্ক মেয়েদের শ্লীলতাহানি করার পর্নোগ্রাফি ভিডিও তৈরি করা হয়েছিল। পুলিশ হেফাজতে থাকাকালীন তিনি বুকে ব্যথার অভিযোগ করেন এবং তাকে হাসপাতালে ভর্তি করা হয়। ২০০৯ সালের মে মাসে, দুটি কম বয়সী মেয়েকে শ্লীলতাহানির জন্য তাকে ১৬ বছরের কারাদণ্ড দেওয়া হয়েছিল।   মৃত্যু  মাধবন হৃদরোগের জন্য কোচির একটি বেসরকারি হাসপাতালে ভর্তি হন এবং ৬৩ বছর বয়সে ২০২৪ সালের ৬ মার্চ হৃদরোগে আক্রান্ত হয়ে মারা যান।   তথ্যসূত্র   বিষয়শ্রেণী:ধর্ষণের দায়ে দোষী সাব্যস্ত ভারতীয় ব্যক্তি বিষয়শ্রেণী:২০২৪-এ মৃত্যু বিষয়শ্রেণী:১৯৬০-এ জন্ম
আব্দুল মতিন মিয়া বাংলাদেশের ফরিদপুর জেলার রাজনীতিবিদ ও তৎকালীন ফরিদপুর-২ আসনের সাবেক সংসদ সদস্য।   প্রাথমিক জীবন  আব্দুল মতিন মিয়া ফরিদপুর জেলায় জন্মগ্রহণ করেন।   রাজনৈতিক জীবন  আব্দুল মতিন মিয়া ১৯৭৯ সালের দ্বিতীয় জাতীয় সংসদ নির্বাচনে জাতীয় সমাজতান্ত্রিক দলের প্রার্থী হিসেবে তৎকালীন ফরিদপুর-২ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ফরিদপুর জেলার রাজনীতিবিদ বিষয়শ্রেণী:জাতীয় সমাজতান্ত্রিক দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:জীবিত ব্যক্তি
স্বদেশ চক্রবর্তী (জন্ম ২২ ডিসেম্বর ১৯৪৩) ছিলেন ভারতের চতুর্দশ লোকসভার সদস্য। তিনি পশ্চিমবঙ্গের হাওড়া আসনের প্রতিনিধিত্ব করেছেন এবং ভারতের কমিউনিস্ট পার্টি (মার্ক্সবাদী) (সিপিআই(এম)) রাজনৈতিক দলের সদস্য। তিনি হাওড়া মিউনিসিপ্যাল কর্পোরেশনের মেয়র ছিলেন।   বহিঃসংযোগ    পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ বিষয়শ্রেণী:ত্রয়োদশ লোকসভার সদস্য বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:চতুর্দশ লোকসভার সদস্য বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:হাওড়ার ব্যক্তি
২০১৬ দক্ষিণ এশীয় গেমসে পাকিস্তান ৩৩৭ জন প্রতিযোগি ২২টি ক্রীড়ায় দলগত ও ব্যক্তিগত পর্যায়ে অংশগ্রহণ করে। ২০১৬ সালের ৫ ফেব্রুয়ারি থেকে ১৬ ফেব্রুয়ারি পর্যন্ত ভারতের শিলং ও গুয়াহাটিতে অনুষ্ঠিত এ আসরে পাকিস্তান ১২ স্বর্ণসহ মোট ১০৬ টি পদক অর্জন করে।   পদক তালিকা   পাকিস্তান ১২ স্বর্ণ ৩৭ রৌপ্য ও ৫৭ ব্রোঞ্জ পদক অর্জন করে।  Rank25px Archery  ০  ০  ০  ০  -25px Athletics  ০  3  8  11  325px Badminton  ০  ০  4  4  325px Boxing  ০  4  2  6  325px Cycling  ০  1  3  4  325px Field Hockey  1  ০  ০  1  225px Football  ০  ০  ০  ০  -25px Handball  ০  1  1  2  225px Judo  2  2  8  12  225px Kabaddi  ০  1  ০  1  325px Kho-Kho  ০  ০  ০  ০  -25px Shooting  ০  9  4  13  325px Squash  1  4  1  6  225px Swimming  1  2  5  8  425px Table tennis  ০  1  1  2  325px Taekwondo  2  1  4  7  325px Tennis  ০  ০  4  4  325px Triathlon  ০  ০  ০  ০  -25px Volleyball  ০  ০  1  1  325px Weightlifting  1  2  4  7  325px Wrestling  2  4  1  7  225px Wushu  2  2  6  1০  2Total  12  37  57  1০6  3   তথ্যসূত্র   বিষয়শ্রেণী:২০১৬ দক্ষিণ এশীয় গেমস
অ্যাসোসিয়েশন ফর ওমেন'স আর্ট অ্যান্ড জেন্ডার রিসার্চ ইন ইসরায়েল (বাংলা: ইসরাইলে নারী সংগঠন ও লিঙ্গ গবেষণার জন্য অ্যাসোসিয়েশন) একটি অলাভজনক সংস্থা, যা ইসরায়েলি শিল্পে নারী ও লিঙ্গ নিয়ে গবেষণা করে এবং নারী শিল্পী, কিউরেটর, গবেষক ও সাংস্কৃতিক সংগঠকদের সহায়তা প্রদান করে।   ইতিহাস  অ্যাসোসিয়েশন ফর ওমেন'স আর্ট অ্যান্ড জেন্ডার রিসার্চ ইন ইসরায়েল ২০১৫ সালে শিল্প ইতিহাসবিদ রুথ মার্কাস দ্বারা প্রতিষ্ঠিত হয়েছিল, যার প্রতিষ্ঠাতা সদস্যরা হলেন তাল দেকেল, ডালিয়া ড্যানন, রুথি হিনস্কি-অমিতাই, ওর্না নয়-লানির, মোর প্রেসিডো ও হগিত শাহাল -যারা সবাই সমিতির বোর্ডে কাজ করে। মার্কাস ২০১৭ সালের ডিসেম্বর পর্যন্ত চেয়ারপারসন ছিলেন এবং তারপরে ২০১৯ সালের শেষের দিকে বর্তমান চেয়ার ডেকল দ্বারা প্রতিস্থাপিত হয়েছিল।  অ্যাসোসিয়েশন প্রতিষ্ঠার প্রেরণা ছিল অনেক গবেষণা, যা প্রমাণ করে জাদুঘরে প্রদর্শনী ও শিল্প অধ্যয়নের পাঠ্যসূচির অংশ হওয়া সহ ইসরায়েলের শিল্প ইতিহাস থেকে নারী শিল্পীদের বাদ দেওয়া,2008 Ruth Markus (ed.), G. Trajtenberg, R. Sela, E. Meyer-Maril, and Y. Guilat,  Women Artist in Israel, 1920-1970, Tel Aviv: Migdarin (genders) Series, Hakibbutz Hamehuchad Publishing House, 2008 (Hebrew). Published with the support of the Israel Science Foundation (ISF) একই সময়ে, লিঙ্গ অধ্যয়নগুলি বেশিরভাগ ইসরায়েলি শিল্পকলা কর্মসূচির প্রান্তিকে ঠেলে দেওয়া হয়, যদি সেগুলি বিদ্যমান থাকে। ইসরাইলের নারী শিল্পীদের সম্পর্কে লিঙ্গ গবেষণা ও গবেষণা উভয়কে উৎসাহিত করার জন্য সমিতি প্রতিষ্ঠিত হয়েছিল। এর সদস্যপদে শিল্পী, পণ্ডিত, কিউরেটর, শিল্প প্রতিষ্ঠানের ব্যবস্থাপক এবং অনুরূপ, লিঙ্গ, জাতি, ধর্ম, বা অন্য কোন পরিচয় শ্রেণি নির্বিশেষে রয়েছেন, যারা ইসরায়েলি শিল্পে লিঙ্গ-সম্পর্কিত বিষয়ে আগ্রহী। শিল্পের অন্যান্য ক্ষেত্র যেমন সঙ্গীত, চলচ্চিত্র ও টেলিভিশন, ফটোগ্রাফি, থিয়েটার এবং আরও অনেক কিছু থেকে সৃজনকারীরাও সদস্য হিসেবে গৃহীত হয়।   কার্যক্রম  অ্যাসোসিয়েশনের কার্যক্রম দুটি প্রধান ক্ষেত্রের উপর দৃষ্টি নিবদ্ধ করে: প্রথম ক্ষেত্র হল গবেষণা এবং ডকুমেন্টেশন - ইসরায়েলি শিল্প কর্মসূচিতে লিঙ্গ গবেষণার শৃঙ্খলা গড়ে তোলা, এবং নারী শিল্পীদের সম্পর্কে তথ্য সংগ্রহ, প্রচার ও শিল্পকলায় লিঙ্গ গবেষণা। দ্বিতীয়টি হল নারী শিল্পীদের সহায়তা প্রদান এবং তাদের জন্য ও ইসরাইলের কিউরেটর, গবেষক এবং সাংস্কৃতিক সংগঠকদের জন্য একটি সহায়ক সম্প্রদায় তৈরি করা। ২০১৭ সালের হিসাবে, অ্যাসোসিয়েশন তার সদস্যদের মধ্যে থেকে একজনকে "মাসের সেরা শিল্পী" হিসাবে স্বীকৃতি দেয়, যাদের কাজ সমিতির ওয়েবসাইটে ও অন্যত্র উল্লেখযোগ্যভাবে প্রকাশ পায়।  অ্যাসোসিয়েশনের বিভিন্ন কর্মকাণ্ডের লক্ষ্য শিল্পী, কিউরেটর ও গবেষকদের জন্য একটি মঞ্চ তৈরি করা, ঐতিহাসিক ও সমসাময়িকভাবে নারী শিল্পীদের অস্তিত্ব ও অবদানের দলিল এবং গবেষণার প্রচেষ্টা ও বিশেষ প্রকল্পের জন্য সহায়তা প্রদান।   তথ্যসূত্র   বিষয়শ্রেণী:শিল্পকলায় নারী বিষয়শ্রেণী:শিল্পকলা সংগঠন বিষয়শ্রেণী:ইসরায়েলের নারীবাদী সংগঠন
অঙ্গীকার স্মৃতিসৌধ হল চাঁদপুর জেলার একাত্তরের শহীদদের স্মরণে তৈরি করা একটি ভাস্কর্য বা স্মৃতিসৌধ।   ইতিহাস  থাম্ব|সৈয়দ আবদুল্লাহ খালিদ, বাংলাদেশি ভাস্কর  একাত্তরের মহান মুক্তিযুদ্ধের শহীদদের স্মরণে ১৯৮৯ সালে তৈরি করা হয় চাঁদপুর জেলার এই অঙ্গীকার স্মৃতিসৌধটি। এই স্মৃতিসৌধটির স্থপতি হচ্ছেন অপরাজেয় বাংলার শিল্পী প্রফেসর সৈয়দ আবদুল্লাহ খালিদ। মূলত তখনকার সময়ের চাঁদপুর জেলা প্রশাসক এস,এম শামছুল আলমের জোর প্রচেষ্টায় এই স্মৃতিসৌধটি নির্মিত হয়। এটি চাঁদপুর জেলার মুক্তিযোদ্ধা সড়কের পাশের লেকে অবস্থিত। স্মৃতিসৌধটি উদ্বোধন করেন সাবেক রাষ্ট্রপতি হুসেইন মুহাম্মদ এরশাদ।   নকশা এবং স্মৃতিসৌধ নির্মাণ  স্মৃতিসৌধটি নকশা করেন অপরাজেয় বাংলার শিল্পী প্রফেসর সৈয়দ আবদুল্লাহ খালিদ। এটিতে একটি হাত ও অস্ত্রের নকশা করা হয়েছে। স্মৃতিসৌধটি একটি লেকের মাঝখানে নির্মাণ করা হয়। মূল সড়ক থেকে লেকের উপর দিয়ে স্মৃতিসৌধটিতে যেতে সরল রাস্তা রয়েছে।  অঙ্গীকার স্মৃতিসৌধের নকশার তাৎপর্য  একাত্তরের স্বাধীনতা যুদ্ধে মুক্তিযোদ্ধাদের দেশ স্বাধীন করার লক্ষ্যে অঙ্গীকারের প্রতীক হিসেবে এই স্মৃতিসৌধটি তৈরি করা হয়েছে। স্মৃতিসৌধটির হাত এবং হাত দিয়ে অস্ত্র ধরে উপরে হাত তুলে মুক্তিযুদ্ধে অঙ্গীকারের প্রতিচ্ছবি হিসেবে তুলে ধরা হয়েছে। যার মাধ্যমে দেশ স্বাধীন করা এবং রক্ষার অঙ্গীকার হিসেবে তুলে ধরা হয়েছে।    আরও দেখুন   রক্তধারা স্মৃতিসৌধ   তথ্যসূত্র    বহিঃসংযোগ   বিষয়শ্রেণী:১৯৮৯-এর ভাস্কর্য বিষয়শ্রেণী:বাংলাদেশের স্বাধীনতা যুদ্ধের স্মৃতিস্তম্ভ ও স্মারক বিষয়শ্রেণী:চাঁদপুর জেলার দর্শনীয় স্থান বিষয়শ্রেণী:১৯৮৯-এ বাংলাদেশে প্রতিষ্ঠিত
বলিহার রাজবাড়ী নওগাঁ সদর উপজেলায় অবস্থিত প্রাচীনতম রাজবাড়ী এবং বাংলাদেশের অন্যতম প্রত্নতাত্ত্বিক স্থাপনা।  ইতিহাস বলিহারের জমিদার রাজশাহী বিভাগের নওগাঁ জেলার অন্যতম বিখ্যাত জমিদার ছিল। মুঘল সম্রাট আওরঙ্গজেবের অধীনে নওগাঁর বলিহার এলাকার এক জমিদার জায়গির লাভ করেছিলেন। ১৮২৩ সালে জমিদার রাজেন্দ্রনাথ এখানে একটি রাজ-রাজেশ্বরী দেবীর মন্দির নির্মাণ করেছিলেন। তিনি মন্দিরে পিতলের তৈরি রাজেশ্বরী দেবীর একটি মূর্তি স্থাপন করেছিলেন। মূর্তটি বলিহারসহ এই অঞ্চলের প্রসিদ্ধ ছিল।  বলিহার জমিদার পরিবার প্রতিষ্ঠা করেছিলেন নৃসিংহ চক্রবর্তী। সম্রাট আওরঙ্গজেব কর্তৃক জায়গির লাভ করে বলিহারের জমিদাররা এ এলাকায় নানা স্থাপনা গড়ে তোলেন যার মধ্যে বলিহার রাজবাড়ি অন্যতম।  বলিহার জমিদার বাড়ির অনেক রাজা উচ্চশিক্ষিত ছিলেন। তারমধ্যে কৃষ্ণেন্দ্রনাথ রায় বাহাদুর রাজা বিখ্যাত লেখক ছিলেন। তার লেখা উল্লেখযোগ্য গ্রন্থগুলো হল কৃষ্ণেন্দ্র গ্রন্থাবলী প্রথম ও দ্বিতীয় খণ্ড।  দেশ বিভাগের সময়কালে বলিহারের রাজা ছিলেন বিমেলেন্দু রায়। দেশ বিভাগের সময় জমিদারী প্রথা বিলুপ্ত হলে বলিহারের রাজা বিমেলেন্দু রায় চলে যান ভারতে। এরপর বলিহার রাজবাড়ী ভবনটি দেখভাল করেন রাজ পরিবারের অন্যান্য কর্মচারীরা। বাংলাদেশের স্বাধীনতা যুদ্ধের সময় এবং পরবর্তীতে রাজবাড়ির বিভিন্ন নিদর্শন, আসবাবপত্র, জানালা দরজাসহ বিভিন্ন সামগ্রী লুট হয়ে যায়।  জনশ্রুতি আছে,তৎকালীন মুঘল সম্রাট আকবরের সেনাপতি রাজা মানসিংহ বাংলার বার ভূঁইয়াদের দমন করতে সৈন্যসামন্ত নিয়ে এই অঞ্চলের বলিহারে পৌঁছেন। সৈন্যবাহিনী দীর্ঘ পথ অতিক্রম করায় ক্লান্ত হয়ে পড়েছিল। তাদের বিশ্রামের জন্য এবং সেনাপতি মানসিংহের পাঠানো গুপ্তচরের মাধ্যমে বার ভূঁইয়াদের খবর জানতে মানসিংহ এই রাজবাড়ী এলাকায় যাত্রাবিরতি করেন। সেই সময়ে  বরেন্দ্র অঞ্চলে শুষ্ক মৌসুম চলছিল। সৈন্যরা বেশি দিন কোন কাজ না করে বসে থাকলে অলস হয়ে যেতে পারে এইরকম ভেবে সেনাপতি মানসিংহ সৈন্যবাহিনী দিয়ে এই এলাকায় ৩৩০টি দীঘি এবং পুকুর খনন করে নেন।  অবকাঠামো রাজবাড়ীর সামনেই রয়েছে প্রকাণ্ড তোরন; ভেতরের কম্পাউণ্ডে নাটমন্দির, রাজ-রাজেশ্বরী মন্দির, জোড়া শিব মন্দির আর বিশাল তিনতলা বিশিষ্ট জমিদার বাড়ি। যদিও বিভিন্ন মন্দিরের দেয়ালের কারুকাজ, মূল্যবান রিলিফের কাজগুলো এখন অস্পষ্ট ও ভাঙ্গা। এই কারুকাজগুলো ছিল এই মন্দির গুলোর শোভাবর্ধক। বলিহারের জমিদারি বাড়ি এলাকায় ৩৩০টি দীঘি এবং পুকুর ছিল। এর মধ্যে মালাহার, সীতাহার, বলিহার, অন্তাহার উল্লেখযোগ্য।  প্রাসাদের সামনে একটি ছোট চিড়িয়াখানা ছিল। যেখানে বাঘ, ভাল্লুক, বানর, হরিণসহ নানা প্রজাতির পশুপাখি ছিল।  thumb|রাজবাড়ী প্রাঙ্গনে রাজরাজেশ্বরী দেবীর মন্দির  অবস্থান নওগাঁ সদর উপজেলার বলিহার ইউনিয়নে বলিহার রাজবাড়ি নওগাঁ-রাজশাহী সড়কের পশ্চিমে ও নওগাঁ জেলা শহর থেকে ১৮ কিলোমিটার পশ্চিমে বলিহার ইউনিয়নের কুড়মইল মৌজায় বলিহার রাজবাড়ি অবস্থিত।  বর্তমান অবস্থা পূর্বে রাজবাড়ির একটি ভবন স্থানীয় একটি স্কুলের শ্রেণীকক্ষ হিসেবে ব্যবহৃত হয়েছিল কিন্তু নতুন স্কুল ভবন নির্মিত হওয়ায় রাজবাড়ী ভবনটি এখন পরিত্যক্ত। প্রাসাদ এর ভিতরে অবস্থিত দেবালয় পূজা অর্চনার কাজে ব্যবহৃত হয় এবং প্রাসাদের পেছনে বিশাল আকারের ২টি শিবলিঙ্গ পাশাপাশি রয়েছে।   চিত্রশালা   আরও দেখুন  বাংলাদেশের প্রত্নতাত্ত্বিক স্থানের তালিকা  জগদ্দল বিহার  বড় আহ্নিক মন্দির  পুঠিয়া রাজবাড়ী  তথ্যসূত্র  বিষয়শ্রেণী:নওগাঁ জেলার প্রত্নতাত্ত্বিক স্থাপনা বিষয়শ্রেণী:নওগাঁ জেলার দর্শনীয় স্থান বিষয়শ্রেণী:ঐতিহাসিক স্থান বিষয়শ্রেণী:নওগাঁ জেলার প্রাসাদ বিষয়শ্রেণী:বাংলাদেশের স্থাপত্য
thumb|right|250px|সুইডেনে সোভিয়েত নভোচারী ইউরি গ্যাগরিন—বহিঃমণ্ডলে প্রথম মানব।  সোভিয়েত মহাকাশ কর্মসূচি () হলো ইউনিয়ন অভ সোভিয়েত সোশ্যালিস্ট রিপাবলিকস (ইউএসএসআর) -এর জাতীয় মহাকাশ কর্মসূচি, যা ১৯৫৫ থেকে ১৯৯১ সালে সোভিয়েত ইউনিয়নের বিলুপ্তি পর্যন্ত সক্রিয় ছিল।  রকেট্রিতে সোভিয়েত কার্যক্রম ১৯২১ সালে একটি গবেষণা ল্যাবরেটরি গঠনের মাধ্যমে শুরু হয়; কিন্তু জার্মানির সাথে বিধ্বংসী যুদ্ধের কারণে এই প্রচেষ্টা বাধাগ্রস্ত হয়। মার্কিন যুক্তরাষ্ট্রের সাথে এবং পরবর্তীতে ইউরোপীয় ইউনিয়ন এবং চীনের সাথে মহাকাশ লড়াইয়ে প্রতিদ্বন্দ্বিতা করে সোভিয়েত মহাকাশ কর্মসূচিটি মহাকাশ অনুসন্ধানে অনেক রেকর্ড স্থাপনের ক্ষেত্রে উল্লেখযোগ্য ছিল, যার মধ্যে প্রথম আন্তঃমহাদেশীয় ক্ষেপণাস্ত্র (আর-৭ সেমিওরকা) যেটি প্রথম স্যাটেলাইট (স্পুটনিক ১) উৎক্ষেপণ করেছিলো এবং ১৯৫৭ সালে পৃথিবীর কক্ষপথে প্রথম প্রাণী (লাইকা) পাঠায় এবং ১৯৬১ সালে প্রথম মানুষ ইউরি গ্যাগরিনকে মহাকাশে পাঠায়। এছাড়াও, সোভিয়েত মহাকাশ কর্মসূচিতে ১৯৬৩ সালে মহাকাশে প্রথম নারী ভ্যালেন্টিনা তেরেশকোভা এবং ১৯৬৫ সালে প্রথম মহাকাশ পদক্ষেপ অর্জিত হয়৷ অন্যান্য মাইলফলকগুলির মধ্যে রয়েছে ১৯৫৯ সালে শুরু হওয়া চাঁদের অন্বেষণে কম্পিউটারাইজড রোবোটিক মিশন: চাঁদের পৃষ্ঠে প্রথম পৌঁছনো, চাঁদের দূরপাশের প্রথম চিত্র রেকর্ড করা এবং চাঁদে প্রথম মৃদু অবতরণ করা। সোভিয়েত মহাকাশ কর্মসূচিটি ১৯৬৬ সালে লুনোখোড কর্মসূচির মাধ্যমে প্রথম মহাকাশ রোভার স্থাপনও অর্জন করেছিল এবং প্রথম রোবোটিক প্রোব পাঠায় যা স্বয়ংক্রিয়ভাবে চন্দ্রের মাটির একটি নমুনা সংগ্রহ করে এবং ১৯৭০ সালে লুনা ১৬ তা পৃথিবীতে নিয়ে আসে।Article title সোভিয়েত কার্যক্রমটি শুক্র এবং মঙ্গল গ্রহে প্রথম আন্তঃগ্রহ অনুসন্ধানের নেতৃত্ব দেওয়ার জন্যও কৃতিত্বের দাবীদার এবং ১৯৬০ এবং ১৯৭০ এর দশকে এই গ্রহগুলিতে সফলভাবে মৃদু অবতরণ করে। এটি ১৯৭১ সালে নিম্ন পৃথিবীর কক্ষপথে প্রথম মহাকাশ স্টেশন স্যালুট ১ এবং ১৯৮৬ সালে প্রথম মডুলার স্পেস স্টেশন মির  স্থাপন করে। এর ইন্টারকোসমস প্রোগ্রামটি মার্কিন যুক্তরাষ্ট্র বা সোভিয়েত ইউনিয়ন ছাড়া অন্য কোনো দেশের প্রথম নাগরিককে মহাকাশে পাঠানোর জন্যও উল্লেখযোগ্য ছিল।  তথ্যসূত্র    বহিঃসংযোগ   বিষয়শ্রেণী:সোভিয়েত ইউনিয়নের মহাকাশ কর্মসূচি